Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv XXXXX	Bratislava II, XXXXX
EEČ : 2-9-237-2013

U Z N E S E N I E

Trestná vec:	obvinený XXXXX 
Zločin:	

Rozhodol: 	prokurátorka Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
od presne nezisteného času XXXXX hod. dňa XXXXX v XXXXX na XXXXX. prechovával 12 ks alobalových skladačiek s obsahom bieleho prášku a 1 ks zatavenú injekčnú striekačku s obsahom bieleho prášku v objeme 4 dieliky, ktoré bolo zaistené v zmysle § 21 zák. NR SR č. 171/1993 Zb. pri kontrole hliadkou PMJ KR PZ, pričom vykonanou expertízou KEÚ PZ Bratislava bolo zistené, že predložených 12 ks alobalových skladačiek obsahovalo metamfetamín s celkovou hmotnosťou 1206 mg metamfetamínu s priemernou koncentráciou účinnej látky 60,3 % hmotnostných /vyjadrené ako voľná báza/ a 727 mg absolútneho /100 %-ného metamfetamínu vo forme bázy, pričom toto množstvo predstavuje 12 jednorazových dávok drogy s nižším obsahom účinnej látky a preložená injekčná striekačka obsahovala 250 mg metamfetamínu s priemernou koncentráciou účinnej látky 54,8 % hmotnostných /vyjadrené ako voľná báza/ a 137 mg absolútneho /100%-ného/ metamfetamínu vo forme bázy a toto množstvo predstavuje 3-7 obvykle jednorazových dávok drogy, pričom metamfetamín je zaradený v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov, do II. skupiny psychotropných látok

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Vyšetrovateľ PZ odboru kriminálnej polície , XXXXX OR PZ Bratislava II, viedol  pod sp. zn.: XXXXX  trestné stíhanie voči obvinenému XXXXX pre zločin nedovolenej výroby omamných a psychotropných látok, jedov alebo prekurzorov ich držania a obchodovania s nimi podľa § 172 ods. 1 písm. d/ Trestného zákona na tom skutkovom základe ako je uvedené vo výroku tohto uznesenia. 

	Preskúmaním zadokumentovaných dôkazov, najmä z právoplatného rozsudku Okresného súdu Bratislava 3  sp. zn.: XXXXX dňa XXXXX právoplatného a vykonateľného dňom XXXXX vyplýva, že obvinený XXXXX bol odsúdený za pokračovací trestný čin lúpeže podľa § 234 ods. 1, ods. 2 písm. b ) Trestného zákona ako obzvlášť nebezpečný recidivista podľa § 41 ods. 1 Trestného zákona, z pokračovacieho trestného činu podvodu podľa § 250 ods. 1 Trestného zákona, trestného činu krádeže podľa § 247 ods. 2 písm. c ) Trestného zákona, pokračovacieho trestného činu úverového podvodu podľa § 250a ods. 1, ods. 3 Trestného zákona č. 140/1961 Zb. a trestný čin podvodu podľa § 250 ods. 1 Trestného zákona č. 140/1961 Zb. k úhrnnému a súhrnnému trestu odňatia slobody v trvaní 10 ( desať ) rokov so zaradením pre jeho výkon do II. ( druhej ) nápravnovýchovnej skupiny.

	Vzhľadom k uvedeným skutočnostiam, najmä na  odstup času od spáchania protiprávneho činu ako aj s poukazom na nepodmienečný 10 ( desať ) ročný  trest odňatia slobody, ktorý bol obvinenému právoplatným rozsudkom Okresného súdu Bratislava III už uložený, je na mieste konštatovať v súlade so zásadami individuálnej a generálnej prevencie, že trest, ku ktorému mu môže trestné stíhanie viesť, je bezpochyby bez významu popri treste, ktorý bol obvinenému už skorším právoplatným rozhodnutím súdu uložený pre závažnejší skutok.

	Týmto rozhodnutím nie je dotknuté právo obvineného disponovať konaním v zmysle zásady uvedenej v ustanovení § 215 ods. 7 Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Katarína Švecová
prokurátorka